EIROPAS KOMISIJAS ZIŅOJUMS EIROPAS PARLAMENTAM UN PADOMEI Ziņojums par Starptautisko finanšu pārskatu standartu fonda finansējumu /* COM/2010/0504 final */





[pic] | EIROPAS KOMISIJA | Briselē, 27.9.2010 COM(2010) 504 galīgā redakcija EIROPAS KOMISIJAS ZIŅOJUMS EIROPAS PARLAMENTAM UN PADOMEI Ziņojums par Starptautisko finanšu pārskatu standartu fonda[1] finansējumu EIROPAS KOMISIJAS ZIŅOJUMS EIROPAS PARLAMENTAM UN PADOMEI Ziņojums par Starptautisko finanšu pārskatu standartu fonda finansējumu IEVADS Eiropas Savienība 2009. gadā pārskatīja IFRS fonda finansēšanas kārtību un nolēma veicināt virzību uz obligātu, stabilu un pārredzamu finansēšanas kārtību, kuras pamatā ir plaša ģeogrāfiska pārstāvība. Ņemot vērā šo mērķi, ES vienojās par juridisku pamatu (Lēmumu[2]), kas dotu iespēju Eiropas Komisijai veikt finansiālu ieguldījumu IFRS fonda budžetā[3], ar nosacījumu, ka tiek sasniegta apmierinoša virzība IFRS fonda pārvaldības stiprināšanā. Šis ziņojums par IFRS fonda pārvaldības reformām ir Lēmuma 9. panta 3. punktā paredzētais Komisijas ziņojums Eiropas Parlamentam un Padomei. Šajā ziņojumā Komisija aplūko virzību pārvaldības attīstības jomā, nesniedzot pāragrus secinājumus par debatēm attiecībā uz vajadzību veikt turpmākas visaptverošākas IFRS fonda pārvaldības reformas, ko pašlaik izskata IFRS fonda uzraudzības padome (sk. 4. iedaļu).[4] Līdz brīdim, kad padome formulēs savus ieteikumus un tie tiks īstenoti, ir būtiski, lai Starptautisko grāmatvedības standartu padomei ( IASB ) arī turpmāk būtu pietiekami resursi vairāku steidzamu projektu veikšanai, jo īpaši to, kas saistīti ar finanšu krīzi, kā arī ar ES galvenajām prioritātēm, piemēram, apdrošināšanas grāmatvedību. LēMUMā NR. 716/2009/EK DEFINēTIE MēRķI Lēmuma Nr. 716/2009/EK 9. panta 3. punkts paredz, ka ,,ziņojumā [par IFRS fondu] galvenokārt analizē vadības struktūru un procesus, tostarp uzraudzības padomes sastāvu un pilnvaras, jo īpaši šīs struktūras spēju pārredzami un efektīvi pildīt savas funkcijas, kas saistītas ar sabiedriskajām interesēm. Ziņojumā izklāsta arī paveikto saistībā ar trešām valstīm paredzētajiem plāniem IFRS piemērošanai to iekšzemes emitentiem”. Pēdējais aspekts aplūkots šā ziņojuma 5. iedaļā. Lēmuma 19. apsvērumā ir atsauce uz Eiropas Parlamenta 2008. gada 24. aprīļa Rezolūciju par starptautiskajiem finanšu pārskatu standartiem ( IFRS ) un Starptautisko grāmatvedības standartu padomes ( IASB ) vadību un Padomes 2008. gada 8. jūlija secinājumiem, jo īpaši attiecībā uz uzraudzības padomes izveidošanu ar attiecīgām pilnvarām un atbilstīgu sastāvu, lielāku pārredzamību un leģitimitāti IASCF standartu un darba kārtības izstrādes procedūrās, Standartu konsultatīvās padomes efektīvāku darbību, kā arī oficiālas nozīmes piešķiršanu ietekmes novērtējumiem kā attiecīgas IASB procedūras elementiem. IFRS FONDA VIRZīBA UZ MēRķU SASNIEGšANU Nesenie grozījumi IFRS fonda statūtos 2009. gada 15. janvārī pilnvarotie pabeidza IFRS fonda statūtu piecgadu pārskata pirmo daļu. Tajā aplūkots sabiedrības pārskatatbildīgums, izveidojot saikni ar valsts iestāžu uzraudzības padomi (sk. 3.2. iedaļu). IASB locekļu skaits palielināts no 14 līdz 16 (kas jāievieš ne vēlāk kā 2012. gada jūlijā), lai padomē nodrošinātu plašu ģeogrāfisko pārstāvību. 2010. gada janvārī pilnvarotie pabeidza IFRS fonda statūtu piecgadu pārskata otro daļu. Tajā galvenokārt analizēta IFRS fonda un IASB pārredzamības un pārskatatbildības veicināšana un ieinteresēto personu dalības un informēšanas palielināšana, stiprinot pārvaldību. Galvenās pārmaiņas: - IASB turpmāk būs pienākums rīkot sabiedrības apspriešanos (ik pēc 3 gadiem) par tās darba programmu, turklāt pirmajai apspriešanai jāsākas ne vēlāk kā 2011. gada vidū. Šo pārmaiņu mērķis ir uzlabot IASB darba kārtības noteikšanas pārredzamību, kas ir viens no būtiskākajiem elementiem, lai nodrošinātu padomes un, plašākā mērogā, IFRS fonda pārskatatbildību; - IASB locekļu pilnvaru termiņš būs īsāks (5 gadi, ko varēs pagarināt ne vairāk kā par 3 gadiem); tas neattiecas uz padomes priekšsēdētāju, kuram būs tiesības palikt amatā vēl otru 5 gadu termiņu. Šo pārmaiņu mērķis ir palielināt IASB locekļu rotāciju, tādējādi nodrošinot ,,jaunu domu” regulāru iepludināšanu standartu noteikšanas procesā; - būs iespēja saīsināt IASB rokasgrāmatā paredzēto obligāto 30 dienu termiņu attiecīgajam procesam. Tādējādi tiks panākts lielāks elastīgums steidzamos gadījumos, piemēram, tādos kā 2008. gada oktobrī finanšu krīzes augstākajā punktā, kas radīja vajadzību ieviest jaunus finanšu instrumentu pārklasificēšanas noteikumus; - IFRS fonda mērķi ir grozīti tādējādi, lai uzsvērtu, ka vispārīgais mērķis ir IFRS pieņemšana visā pasaulē, bet konverģence ir tikai veids, kā veicināt šā mērķa sasniegšanu. Šis labojums jau atspoguļojas sākotnējās apspriedēs par IASB nākotnes (pēc 2011. gada) darba programmu — piemēram, IFRS konsultatīvajā padomē (iepriekš — standartu konsultatīvā padome jeb SAC ). Uzraudzības padomes sastāvs un pilnvaras Uzraudzības padomes sastāvā ir Starptautiskās vērtspapīru komisiju organizācijas ( IOSCO ) Jauno tirgus ekonomikas valstu komitejas pārstāvis, IOSCO Tehniskās komitejas pārstāvis, Japānas Finanšu pakalpojumu iestādes pilnvarotais pārstāvis ( JFSA ), Eiropas Iekšējā tirgus un pakalpojumu komisārs un ASV Vērtspapīru un biržu komisijas ( SEC ) priekšsēdētājs. Bāzeles Banku uzraudzības komitejas pārstāvis piedalās uzraudzības padomē kā novērotājs. Dalīborganizāciju attiecības un atbildība ir aprakstītas Saprašanās memorandā (SM), ko izstrādājuši uzraudzības padomes locekļi un pilnvarotie. Uzraudzības padomes locekļu galvenie pienākumi ir šādi: piedalīties pilnvaroto izvirzīšanas procesā un apstiprināt pilnvaroto kandidātus; izvērtēt, cik piemērota un atbilstoša ir pilnvaroto noteiktā IASB finansēšanas kārtība; izvērtēt pilnvaroto pārraudzību pār IASB standartu noteikšanas procesu, jo īpaši attiecībā uz pienācīgu procesuālo kārtību; sadarboties ar pilnvarotajiem regulējošos, tiesiskos un politiskos jautājumos, kas attiecas uz IFRS fonda pārraudzību pār IASB ; un nosūtīt izskatīšanai IASB ar finanšu pārskatiem saistītus jautājumus, kas skar plašākas sabiedrības intereses. Uzraudzības padome joprojām izstrādā savas procedūras un darba kārtību, lai praksē īstenotu misiju pārstāvēt sabiedrības intereses. Komisija uzskata, ka uzraudzības padome ir lietderīgs solis ceļā uz labāku pārskatatbildību un pārredzamību IFRS fonda darbā. Tomēr Komisija uzskata, ka visaptveroša IFRS fonda pārvaldības struktūras — tostarp uzraudzības padomes lomas — pārskatīšana ir piemērota, jo īpaši, lai izvērtētu vajadzību stiprināt fonda pārskatatbildību attiecībā uz valsts iestādēm (sk. 4. iedaļu). Citas pilnvaroto padomes saistības Kad IFRS fonda pilnvarotie 2010. gada janvārī vienojās par jaunākajiem statūtu grozījumiem, viņi arī vienojās turpināt pārskatīt trīs būtiskos fonda pārvaldības aspektus. Pilnvarotie īpaši vienojās: - nekavējoties uzsākt fonda pilna stratēģiskā pārskata gatavošanu pēc 2011. gada jūnija, t. i., pēc IASB un ASV Finanšu grāmatvedības standartu padomes ( FASB ) konverģences programmas pabeigšanas, tostarp arī par organizācijas finansēšanu. Pārskats aptvers sabiedrības apspriešanos ar ieinteresētajām personām un uzraudzības padomi; - uzsākt un līdz 2010. gada beigām pabeigt pilna pārskata par IFRS konsultatīvās padomes efektivitāti izstrādāšanu, lai novērtētu nesen īstenotās reformas un noteiktu, vai ir vajadzīgas turpmākas reformas. Pārskatā tiks izvērtēts arī IFRS konsultatīvās padomes lielums, struktūra un darbība; - izvērtēt pilnvaroto pārraudzības struktūru pār IASB un pilnvaroto padomes pārraudzības funkciju īstenošanu. Eiropas Komisija atbalsta šo pārskatu gatavošanas uzsākšanu. Vairākos forumos jau sākušās apspriedes. Pilnvarotie 2010. gada aprīlī uzraudzības padomes sēdes laikā pirmo reizi apspriedās ar uzraudzības padomi par tās stratēģisko pārskatu. Arī IFRS konsultatīvajai padomei bija pirmā apspriede ar pilnvarotajiem par tās efektivitātes izvērtēšanu. Eiropas Komisija, piedaloties attiecīgajos forumos, cieši uzraudzīs šo pārskatu virzību. PāRVALDīBAS TURPMāKāS REFORMAS Neņemot vērā iepriekš minētos pozitīvos soļus IASB pārredzamības un pārskatatbildības veicināšanā, Eiropas Komisija uzskata, ka ir jāizstrādā visaptverošs pārskats par IFRS fonda pārvaldības struktūru. Piemēram, nesenie notikumi saistībā ar IASB un FASB konverģences programmas prioritāšu maiņu un augsta līmeņa amatu maiņas IFRS fondā apliecina, cik būtiski ir turpināt veicināt fonda lēmumu pieņemšanas procesa pārredzamību un pārskatatbildību. Arī citiem uzraudzības padomes locekļiem ir šādas bažas, tāpēc padome šā visaptverošā pārskata izstrādāšanai nodibināja pārvaldības darba grupu (DG). Pārvaldības DG piešķirts plašs mandāts aplūkot visus būtiskos IFRS fonda pārvaldības aspektus, tās institucionālo struktūru, kā arī saikni starp grāmatvedības standartiem un dažādiem valsts politikas mērķiem, tostarp tirgus pārredzamību un finanšu stabilitāti. Eiropas Komisija uzskata, ka pārvaldības DG jāziņo par tās secinājumiem un ieteikumiem līdz 2010. gada beigām un ieteikumi jāīsteno pēc iespējas drīzāk. TREšāM VALSTīM PAREDZēTIE PLāNI IFRS PIEMēROšANAI TO IEKšZEMES EMITENTIEM Komisija 2010. gada 4. jūnijā pieņēma ziņojumu Eiropas Parlamentam par IFRS un trešo valstu vispārpieņemto grāmatvedības principu ( GAAP ) konverģenci. Kā minēts ziņojumā, daudzas valstis turpinājušas virzību uz pilnīgu savu standartu un IFRS konverģenci un IFRS piemērošanu to iekšzemes emitentiem. Eiropas Vērtspapīru regulatoru komiteja ( CESR ) konsultēja Komisiju un norādīja, ka Ķīna, Kanāda, Indija un Dienvidkoreja turpina virzību, īstenojot konverģences vai pieņemšanas programmas. Amerikas Savienotās Valstis ir veikušas sabiedrisko apspriešanu par IFRS pieņemšanu, un 2010. gada 24. februārī ASV Vērtspapīru un biržas uzraudzības komisija ( SEC ) izplatīja politisku paziņojumu, kurā apliecināja, ka 2011. gadā pieņems lēmumu par IFRS . Turklāt nesenajās uzraudzības padomes sēdēs ASV SEC atzina, ka ASV IFRS fondam jāpiešķir atbilstīgs finansējums. Arī Japāna turpinājusi darbu GAAP un IFRS konverģences jomā un nesen paziņoja par nodomu ap 2012. gadu pieņemt lēmumu vai līdz 2015. vai 2016. gadam pieņemt IFRS . Vienlaikus atsevišķi Japānas uzņēmumi jau var brīvprātīgi piemērot IFRS . Citas ekonomikas lielvalstis, piemēram, Argentīna, Brazīlija, Meksika un Taivana arī ir nesen paziņojušas par nodomu pieņemt IFRS . Krievijā, ciktāl ir runa par IFRS obligāto izmantošanu, nekas neliecina par procesu būtisku attīstību. Turpmākajos gados Komisija ar Eiropas Vērtspapīru regulatoru komitejas sniegto tehnisko palīdzību turpinās uzraudzīt situāciju un novērtēs trešo valstu nepārtrauktos centienus IFRS pielāgošanā vai nodomus IFRS pieņemšanā. Komisija turpinās atbalstīt to valstu centienus, kas apņēmušās veikt savu grāmatvedības standartu un IFRS konverģenci, un arī to valstu centienus, kas apņēmušās pieņemt IFRS . SECINāJUMI Komisija secina, ka IFRS fonds panācis būtisku virzību atsevišķu svarīgāko Lēmumā Nr. 716/2009/EK minēto mērķu sasniegšanā. Turklāt uzraudzības padome sākusi izstrādāt visaptverošu pārskatu par IFRS fonda pārvaldību. Visām turpmākajām visaptverošajām IFRS fonda reformām jāparedz tāda fonda finansēšanas kārtība, kuras pamatā ir obligāta, pārredzama un stabila finansēšanas platforma ar plašu ģeogrāfisko pārstāvību (sk. Lēmuma 9. panta 4. punktu). Tāpēc jo īpaši būtiski panākt, lai visas lielākās jurisdikcijas veic iemaksas IFRS fonda budžetā proporcionāli to nozīmīgumam globālajos kapitāla tirgos. Kamēr turpinās diskusijas par IFRS fonda pārvaldības formas visaptverošāku reformu, IASB jāsaņem piemērots finansējums, lai nodrošinātu spēju izstrādāt steidzamus standartus, arī tos, kas saistīti ar finanšu krīzi, piemēram, ar finanšu instrumentiem saistīto grāmatvedības prasību reformu. Tāpēc Komisija uzskata, ka atbilstoši Lēmumam Nr. 716/2009/EK jāatbalsta IASB īstermiņa finansējuma vajadzības, kamēr uzraudzības padome izstrādā visaptverošu IASB pārvaldības formas pārskatu. Pamatojoties uz iepriekš veikto analīzi, Komisija iesaka ES no 2011. gada nodrošināt IFRS fondam Lēmumā Nr. 716/2009/EK paredzēto finansējumu. Tomēr Komisija uzsver, ka steidzami jāizstrādā IASB pārvaldības modeļa visaptverošs pārskats. Šā novērtējuma ieteikumiem jābūt pieejamiem 2011. gadam, un tie tūlīt pēc tam jāīsteno. PIELIKUMS 1. IFRS fonda iekšējās pārvaldības struktūras apraksts [pic] 2. Ziņojumā izmantoto svarīgāko saīsinājumu skaidrojums Finanšu grāmatvedības standartu padome ( FASB ) FASB ir Amerikas Savienoto Valstu privātā sektora organizācija, kas nosaka finanšu grāmatvedības un pārskatu standartus uzņēmumiem, kuriem jāiesniedz pārskati saskaņā ar ASV vispārpieņemtajiem grāmatvedības principiem (ASV GAAP ). ASV Vispārpieņemtie grāmatvedības principi (ASV GAAP ) Amerikas Savienotajās Valstīs grāmatvedības prasības uzņēmumiem, ko noteikusi Finanšu grāmatvedības standartu padome ( FASB ), tās priekšgājējas organizācijas un citas organizācijas. Starptautiskie grāmatvedības standarti ( IAS ) Starptautisko grāmatvedības standartu padomes ( IASB ) priekšgājējas — Starptautisko grāmatvedības standartu komitejas ( IASC ) — pieņemtie standarti. Kad 2001. gadā IASB aizstāja IASC , tā pieņēma visus tolaik spēkā esošos IAS . Starptautisko grāmatvedības standartu padome ( IASB ) IASB ir neatkarīga, no privātiem līdzekļiem finansēta iestāde, kas nosaka grāmatvedības standartus. Starptautisko grāmatvedības standartu komitejas fonds ( IASCF ) Iepriekšējais nosaukums Starptautisko grāmatvedības standartu padomes ( IASB ) mātesuzņēmumam, kas tagad pārdēvēts par IFRS fondu. Starptautiskie finanšu pārskatu standarti ( IFRS ) Starptautisko grāmatvedības standartu padomes ( IASB ) pieņemtie standarti un interpretācijas. IFRS fonds Starptautisko grāmatvedības standartu padomes ( IASB ) mātesuzņēmuma nosaukums. Standartu konsultatīvā padome Starptautisko grāmatvedības standartu padomes ( IASB ) forums ieinteresēto organizāciju konsultēšanai, kura pašreizējais nosaukums ir IFRS konsultatīvā padome. Konsultatīvā padome tiekas trīsreiz gadā, un konsultatīvās padomes locekļi sniedz ieguldījumu IASB darba kārtībā, rīcības plānā un atsevišķos projektos. [1] Starptautisko grāmatvedības standartu komitejas ( IASC ) fonds pēc tā statūtu pārskatīšanas 2010. gada martā pārdēvēts par Starptautisko finanšu pārskatu standartu ( IFRS ) fondu (pārmaiņas stājas spēkā 2010. gada jūlijā). Šajā ziņojumā izmantots jaunais nosaukums ( IFRS fonds), lai gan Lēmumā Nr. 716/2009/EK ir atsauce uz iepriekšējo nosaukumu ( IASCF ). IFRS fonds ir Starptautisko grāmatvedības standartu padomes ( IASB ) mātesiestāde, un IASB standarti ir iekļauti ES tiesību aktos saskaņā ar 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu, OV L 243, 11.09.2002., 1. lpp. [2] 2009. gada 16. septembra Eiropas Parlamenta un Padomes Lēmums Nr. 716/2009/EK, ar ko izveido Kopienas programmu īpašu pasākumu atbalstam finanšu pakalpojumu, finanšu pārskatu un revīzijas jomā, OV L 253, 25.09.2009., 8.–16. lpp. [3] Lēmumā paredzētā finanšu ieguldījuma pamatā ir skaitļi, kas bija pieejami laikā, kad tika gatavots Komisijas priekšlikums, un turpmāki grozījumi budžetā nav paredzēti. [4] Uzraudzības padomes paziņojumu par darba grupas izveidošanu sk. vietnē http://www.iosco.org/monitoring_board/